open-index/open-wikipedia-markdown huggingface dataset:
Ισογώνιο συζυγές

Στην γεωμετρία, σε ένα τρίγωνο \rm AB\Gamma και ένα σημείο \rm P:
* Αν \rm AA', BB', \Gamma\Gamma' οι τρεις σεβιανές που διέρχονται από το σημείο \rm P και \rm AA*, BB*, \Gamma\Gamma*</math> οι συμμετρικές τους ως προς τις [[εσωτερική διχοτόμος τριγώνου|διχοτόμους]] <math>\delta_{\rm A}, \delta_{\rm B}, \delta_{\rm \Gamma}</math> του τριγώνου.
* Οι τρεις αυτές σεβιανές διέρχονται από το ίδιο σημείο <math>\rm P'</math>, το οποίο ονομάζεται *'ισογώνιο συζυγές** (ή απλά **ισογώνιο**) του <math>\rm P</math> ως προς το τρίγωνο <math>\rm AB\Gamma</math>.

Ο μετασχηματισμός που ορίζεται από το τρίγωνο <math>\rm AB\Gamma</math> λέγεται **ισογώνια αντιστροφή** και το τρίγωνο, **τρίγωνο αναφοράς''' 

## Παραδείγματα
* Το ισογώνιο του \rm O ως προς το \rm AB\Gamma είναι το ορθόκεντρο του τριγώνου.
* Το έγκεντρο \rm I είναι ισογώνιο του εαυτού του.  
* Τα παράκεντρα του τριγώνου \rm I_\alpha, I_\beta, I_\gamma είναι ισογώνια του εαυτού τους.
* Το ισογώνιο συζυγές του βαρυκέντρου είναι το σημείο Λεμουάν.

## Εφαρμογές
* Η απόδειξη της ανισότητας ανισότητα Έρντος-Mordell κάνει χρήση του ισογώνιου συζυγούς σημείου.

## Δείτε επίσης
* Ισογώνιες ημιευθείες

## Εξωτερικοί σύνδεσμοι
* Ισογώνια συζυγία στην Πινακοθήκη γεωμετρικών θεμάτων.
* Ισογώνιο συζυγές στο Art of Problem Solving.
* Ισογώνιο συζυγές στο MathWorld
* Διαδραστική εφαρμογή για την κατασκευή ισογώνιων συζυγών στο Geogebra.

## Παραπομπές


Κατηγορία:Τρίγωνα
Θεώρημα Στάινερ (λόγοι)

Στην γεωμετρία, το **θεώρημα Στάινερ** (αναφέρεται και ως **θεώρημα Steiner**) λέει ότι σε ένα τρίγωνο \rm AB\Gamma με σημεία \rm \Delta και \rm E στην \rm B\Gamma ώστε οι ημιευθείες των \rm A\Delta και \rm AE είναι ισογώνιες, ισχύει ότι
::\frac{\rm B\Delta}{\Gamma\Delta} \cdot \frac{\rm BE}{\rm \Gamma E} = \frac{\rm AB^2}{\rm A\Gamma^2}.

## Πόρισμα
* Χρησιμοποιώντας ότι σε ένα τρίγωνο \rm AB\Gamma η συμμετροδιάμεσος \rm A\Sigma_\alpha είναι ισογώνια της διαμέσου \rm AM_\alpha, έχουμε ότι ένα σημείο \rm P ανήκει στην συμμετροδιάμεσο ανν 
::\frac{\rm BP}{\rm \Gamma P} = \frac{\rm AB^2}{\rm A\Gamma^2}.

Το πόρισμα αυτό χρησιμοποιείται στην απόδειξη ότι οι τρεις συμμετροδιάμεσοι ενός τριγώνου συντρέχουν στο σημείο Λεμουάν

## Δείτε επίσης
* Ισογώνιες ημιευθείες
* Συμμετροδιάμεσος τριγώνου

## Εξωτερικοί σύνδεσμοι
* Θεώρημα λόγων Στάινερ στο Cut The Knot.

## Παραπομπές


Κατηγορία:Θεωρήματα στη Γεωμετρία
Ισογώνιες ημιευθείες

Στην γεωμετρία, **ισογώνιες ημιευθείες** ως προς μία γωνία \widehat{x{\rm O}y} λέγονται δύο ημιευθείες {\rm O}w και {\rm O}z για τις οποίες ισχύει ότι οι γωνίες τους με τις {\rm O}x και {\rm O}y είναι ίσες. Ισοδύναμα, οι {\rm O}w και {\rm O}z είναι συμμετρικές ως προς την διχοτόμο της \widehat{x{\rm O}y}.

## Παραδείγματα
* Η συμμετροδιάμεσος και η διάμεσος της ίδιας κορυφής ενός τριγώνου είναι ισογώνιες ημιευθείες ως προς την γωνία της κορυφής του τριγώνου.
* Η διχοτόμος μίας γωνίας είναι ισογώνια του εαυτού της ως προς την γωνία. 

## Ιδιότητες
* Έστω δύο σημεία \rm A και \rm B σε δύο ισογώνιες ημιευθείες {\rm O}w και {\rm O}z, και \rm A', A*</math> και <math>\rm B, B* οι προβολές τους στις πλευρές της γωνίας. Τότε,
** το τετράπλευρο \rm A'AA*B*B' είναι εγγράψιμο, και
**\rm OA \perp B'B*</math> και <math>\rm OB \perp A'A*.

* (**[[Θεώρημα Steiner (λόγοι)|Θεώρημα Steiner]]**) Σε ένα τρίγωνο \rm AB\Gamma έστω σημεία \rm \Delta και \rm E στην \rm B\Gamma, ώστε οι ημιευθείες των \rm A\Delta και \rm AE είναι ισογώνιες. Τότε, 
::\frac{\rm B\Delta}{\Gamma\Delta} \cdot \frac{\rm BE}{\rm \Gamma E} = \frac{\rm AB^2}{\rm A\Gamma^2}.

## Δείτε επίσης
* Ισογώνιο συζυγές

## Παραπομπές


Κατηγορία:Ευθείες
Θεώρημα Κοσνίτσα

Στην γεωμετρία, το **θεώρημα Κοσνίτσα** (αναφέρεται και ως **θεώρημα Kosnita**) λέει ότι σε ένα τρίγωνο \rm AB\Gamma με περίκεντρο \rm O και όπου \rm O_{\rm A}, O_{\rm B}, O_{\rm \Gamma} είναι τα περίκεντρα των τριγώνων \rm B\Gamma O, \rm \Gamma AO και \rm ABO, οι ευθείες των \rm AO_{A}, BO_{\rm B}, \Gamma O_{\rm \Gamma} διέρχονται από το ίδιο σημείο.

Το σημείο αυτό είναι το ισογώνιο συζυγές του κέντρου του κύκλου του Όιλερ, και ονομάζεται **σημείο Κοσνίτσα**. Είναι επίσης το σημείο X(54) στην λίστα του Κλαρκ Κίμπερλινγκ.

Το θεώρημα παίρνει το όνομά του από τον Ρουμάνο μαθηματικό Τσέζαρ Κοσνίτσα (1910-1962).

## Δείτε επίσης
* Θεώρημα Μούσελμαν

## Εξωτερικοί σύνδεσμοι
* Θεώρημα Κοσνίτσα στο Geogebra.

## Παραπομπές


Κατηγορία:Τρίγωνα
Κατηγορία:Θεωρήματα στη Γεωμετρία
Κατηγορία:Όρος με ελλιπή ελληνική μετάφραση
Άνζεγεμ

Το **Άνζεγεμ** (φλαμανδ. *Anzegem*) είναι δήμος του Βελγίου, στην επαρχία της Δυτικής Φλάνδρας, τη δυτικότερη επαρχία της χώρας. Ο δήμος περιλάμβάνει την ομώνυμη πόλη Άνζεγεμ, τα χωριά Χίζελμπρέχτεγεμ (*Gijzelbrechtegem*), Ινχόιχεμ, Κάστερ, Τίγεμ και την κωμόπολη Φίχτε. Ο συνολικός πληθυσμός του Δήμου τον Ιανουάριο του 2024 ήταν 15.148 κάτοικοι, ενώ η έκτασή του είναι 41,79 τετραγωνικά χιλιόμετρα.

Μια από τις γνωστότερες προσωπικότητες που κατοικούσαν στον Δήμο ήταν ο Φλαμανδός συγγραφέας Στέιν Στρέβελς (1871-1969). Τη νύκτα της 16ης Οκτωβρίου 2014 ο μεσαιωνικός ενοριακός ναός του Αγίου Ιωάννη του Βαπτιστή στο Άνζεγεμ (*Sint Jan de Doperkerk*) καταστράφηκε από μεγάλη πυρκαγιά.

thumb|none|Ο ναός του Αγίου Ιωάννη του Βαπτιστή στο Άνζεγεμ πριν από την καταστροφή του από πυρκαγιά το 2014

## Παραπομπές


## Εξωτερικοί σύνδεσμοι
* 
* Επίσημος ιστότοπος

Ανζεγεμ
Βέτερεν

Το **Βέτερεν** (φλαμανδ. *Wetteren*) είναι δήμος του Βελγίου, στην επαρχία της Ανατολικής Φλάνδρας. Ο δήμος περιλάμβάνει την ομώνυμη πόλη Βέτερεν, και τα χωριά Μάσεμεν (*Massemen*) και Βέστρεμ. Ο συνολικός πληθυσμός του Δήμου τον Ιανουάριο του 2024 ήταν 26.960 κάτοικοι, ενώ η έκτασή του είναι 37,02 τετραγωνικά χιλιόμετρα.

Το Βέτερεν είναι έδρα αρκετών εκπαιδευτικών ιδρυμάτων, όπως το *Scheppersinstituut*, το Κολέγιο της Αγίας Γερτρούδης και το ίδρυμα του Αγίου Ιωσήφ.

## Παραπομπές


## Εξωτερικοί σύνδεσμοι
* 
* Επίσημος ιστότοπος

Βετερεν
Γιάμπεκε

Το **Γιάμπεκε** (φλαμανδ. *Jabbeke*) είναι δήμος του Βελγίου, στην επαρχία της Δυτικής Φλάνδρας, τη δυτικότερη επαρχία της χώρας. Ο δήμος περιλάμβάνει την ομώνυμη πόλη Γιάμπεκε, την κωμόπολη Βαρσενάρε και τα χωριά Σνέλεχεμ, Στάλχιλε και Τσέρκεχεμ (*Zerkegem*). Ο συνολικός πληθυσμός του Δήμου τον Ιανουάριο του 2024 ήταν 14.832 κάτοικοι έναντι 13.572 κατοίκων το 2006, ενώ η έκτασή του είναι 53,8 τετραγωνικά χιλιόμετρα.

## Ρεκόρ ταχύτητας
Τις δεκαετίες του 1940 και του 1950 ο δήμος ήταν γνωστός για τα ρεκόρ ταχύτητας αυτοκινήτων που σημειώνονταν σε ένα επακριβώς καθορισμένο τμήμα οριζόντιου δημόσιου δρόμου. Και όχι μόνο απόλυτα ρεκόρ: οι κατασκευαστές ήθελαν η μέγιστη ταχύτητα του κάθε μοντέλου αυτοκινήτου να μετρηθεί και να πιστοποιηθεί εκεί από τη Βασιλική Λέσχη Αυτοκινήτου του Βελγίου. Π.χ. το Healey Elliott με 178,07 χιλιόμετρα την ώρα (km/h) το 1946, την εποχή εκείνη «το ταχύτερο αυτοκίνητο παραγωγής στον κόσμο», το Jaguar XK120 με επίσημη χρονομέτρηση 202,78 km/h, το Triumph TR2 με 200,99 km/h με οδηγό τον Κεν Ρίτσαρντσον, το βελγικό ρεκόρ του Αντρέ Πιλέτ στην κατηγορία των 2 λίτρων με το δυτικογερμανικό Veritas RS (206 km/h), κ.ά.. Το 1952 το Rover JET 1 turbine με οδηγό τον ίδιο τον μηχανικό του Σπεν Κινγκ έθεσε το πρώτο ρεκόρ ταχύτητας για αυτοκίνητα με τουρμπίνα, 244,56 km/h στο Γιάμπεκε, ενώ το ισπανικό Pegaso Z-102 ξεπέρασε τα 250 km/h, καθιστάμενο το «το ταχύτερο αυτοκίνητο παραγωγής στον κόσμο». 

## Παραπομπές


## Εξωτερικοί σύνδεσμοι
* 

Γιαμπεκε
Ίχτεγεμ

Το **Ίχτεγεμ** (φλαμανδ. *Ichtegem*) είναι δήμος του Βελγίου, στην επαρχία της Δυτικής Φλάνδρας, τη δυτικότερη επαρχία της χώρας. Ο δήμος περιλάμβάνει την ομώνυμη πόλη Ίχτεγεμ και τους οικισμούς Έερνεγεμ και Μπέκεγεμ. Ο συνολικός πληθυσμός του Δήμου τον Ιανουάριο του 2024 ήταν 14.516 κάτοικοι έναντι 13.423 κατοίκων το 2006, ενώ η έκταση του είναι 45,78 τετραγωνικά χιλιόμετρα.

* Στις 20 Νοεμβρίου 1990 ένας άνδρας δολοφονήθηκε με μαχαίρι στο στεγασμένο γήπεδο Keiberg του Δήμου, κατά τη διάρκεια συναυλίας του αμερικανικού μουσικού συγκροτήματος Queensrÿche, μετά από συμπλοκή που ξέσπασε στο κοινό.

## Παραπομπές


## Εξωτερικοί σύνδεσμοι
* 
* Επίσημος ιστότοπος

Ιχτεγεμ
Εθνική εκκλησία

[μικρογραφία|250x250εσ|Μια [Εκκλησία της Δανίας|δανική εκκλησία στην Χόλτε, με τη Σημαία της Δανίας να κυματίζει]]
Μια **εθνική εκκλησία** είναι η χριστιανική εκκλησία που συνδέεται με μια συγκεκριμένη εθνικότητα ή έθνος-κράτος. Η ιδέα συζητήθηκε ιδιαίτερα κατά τη διάρκεια του 19ου αιώνα, κατά τη διάρκεια της ανάδυσης του σύγχρονου εθνικισμού.

Ο Σάμιουελ Τέιλορ Κόλεριτζ, σε ένα σχέδιο που συζητούσε το ζήτημα της εκκλησίας και του κράτους γύρω στο 1828 έγραψε ότι:

: «Μπορεί να υπάρχει και έχει υπάρξει μια Εθνική Εκκλησία, χωρίς τον Χριστιανισμό, επειδή πριν από την ίδρυση της Χριστιανικής Εκκλησίας - όπως [...] η Λευιτική Εκκλησία στο Εβραϊκό Σύνταγμα, [και] η Δρυΐδική στο Κέλτικο, θα ήταν αρκετό για να το αποδείξει».

Ο Τζον Γουόρντσγουορθ, Επισκόπος του Σάλσμπερι, έγραψε για την Εθνική Εκκλησία της Σουηδίας το 1911, ερμηνεύοντας την Εκκλησία της Σουηδίας και την Εκκλησία της Αγγλίας ως εθνικές εκκλησίες του Σουηδικού και του Αγγλικού λαου, αντίστοιχα.

Η έννοια της εθνικής εκκλησίας παραμένει ζωντανή στον προτεσταντισμό του Ηνωμένου Βασιλείου και ειδικότερα της Σκανδιναβίας. Ενώ, στο πλαίσιο της Αγγλίας, η εθνική εκκλησία παραμένει κοινός παρονομαστής για την Εκκλησία της Αγγλίας, ορισμένες από τις Λουθηρανικές «λαϊκές εκκλησίες» της Σκανδιναβίας, που χαρακτηρίζονται ως εθνικές εκκλησίες με την εθνοτική έννοια σε αντίθεση με την ιδέα της κρατικής εκκλησίας, εμφανίστηκαν στο δεύτερο μισό του 19ου αιώνα μετά την πρωτοβουλία του Grundtvig. Ωστόσο, σε χώρες όπου η κρατική εκκλησία (επίσης γνωστή ως η καθιερωμένη εκκλησία) έχει την πλειοψηφία των πολιτών, η κρατική εκκλησία μπορεί επίσης να είναι η εθνική εκκλησία, και μπορεί να δηλωθεί ως τέτοια από την κυβέρνηση, π.χ. Εκκλησία της Δανίας, Εκκλησία της Ελλάδος και Εκκλησία της Ισλανδίας.

## Παραπομπές


Κατηγορία:Ανατολίτικη Ορθοδοξία
Κατηγορία:Ανατολική Ορθόδοξη Εκκλησία
Κατηγορία:Λουθηρανισμός
Κατηγορία:Αγγλικανισμός
Κατηγορία:Εθνικές Εκκλησίες
Κατηγορία:Εθνική θρησκεία
Κατηγορία:Χριστιανική ορολογία
Κατηγορία:Μορφές οργάνωσης του Χριστιανισμού
Νύμφαιον (Κριμαία)

Το **Νύμφαιον** (), είναι αρχαία πόλη στη δυτική ακτή του Κιμμερίου Βοσπόρου, περίπου 15 χιλιόμετρα νότια του Παντικαπαίου, κοντά στο σημερινό Κερτς στη νοτιοανατολική ακτή της Κριμαίας.
## Ιστορία
μικρογραφία|αριστερά|350px|Χάρτης των ελληνικών πόλεων στον βόρειο Εύξεινο Πόντο
Ο οικισμός ιδρύθηκε τον 6ο αιώνα π.Χ. από Έλληνες σε σκυθική επικράτεια και βρισκόταν υπό την κυριαρχία της Αθήνας από το 444 π.Χ. έως περίπου το 400 π.Χ., πριν ενσωματωθεί στο Βασίλειο του Βοσπόρου. Τον 4ο αιώνα μ.Χ. ο οικισμός εγκαταλείφθηκε.
## Αρχαιολογία
Οι ταφικοί τύμβοι του Νυμφαίου χρονολογούνται τόσο στους ελληνιστικούς όσο και στους σκυθικούς χρόνους. Το 1982, στο Νύμφαιον ανακαλύφθηκε τοιχογραφία με επιγραφές και παραστάσεις που χρονολογούνται από τον 3ο αιώνα π.Χ.

## Παραπομπές


## Πηγές
*  

Κατηγορία:Αρχαίες ελληνικές πόλεις
Κατηγορία:Αρχαίοι ελληνικοί αρχαιολογικοί τόποι στην Ευρώπη
Κατηγορία:Βασίλειο του Βοσπόρου
Θεώρημα Μούσελμαν

Στην γεωμετρία, το **θεώρημα Μούσελμαν** (αναφέρεται και ως **θεώρημα Musselman**) λέει ότι αν σε ένα τρίγωνο \rm AB\Gamma με περίκεντρο \rm O θεωρήσουμε το τρίγωνο \rm A'B'\Gamma' με κορυφές τις συμμετρικές του αρχικού ως προς τις απέναντι πλευρές του (δλδ \rm A' είναι το συμμετρικό του \rm A ως προς την \rm B\Gamma), τότε οι περιγεγραμμένοι κύκλοι των \rm AOA', \rm BOB' και \rm \Gamma O\Gamma' διέρχονται και από άλλο ίδιο σημείο.

Το σημείο αυτό είναι το αντίστροφο ως προς τον περιγεγραμμένο κύκλο του \rm AB\Gamma του ισογωνίου συζυγούς του κέντρου του κύκλου Όιλερ.  Είναι επίσης το σημείο X(1157) στην λίστα του Kimberling. Οι τρεις κύκλοι ονομάζονται **κύκλοι Μούσελμαν** (αναφέρονται και ως **κύκλοι Musselman**).

## Ιστορία
Το θεώρημα διατυπώθηκε ως πρόβλημα από τον Τζον Ρότζερς Μούσελμαν και τον Ρενέ Χοορμάχτιχ το 1939, και η απόδειξη παρουσιάστηκε το 1941.    Μετέπειτα μία γενίκευση αυτού παρουσιάστηκε και αποδείχθηκε από τον Χοορμάχτιχ.

## Δείτε επίσης
* Θεώρημα Κοσνίτσα

## Εξωτερικοί σύνδεσμοι
* Θεώρημα Μούσελμαν στο Wolfram

## Παραπομπές


Κατηγορία:Κέντρα τριγώνου
Κατηγορία:Τρίγωνα
Κατηγορία:Όρος με ελλιπή ελληνική μετάφραση
Συμμετροδιάμεσο σημείο

Στην γεωμετρία, το **συμμετροδιάμεσο σημείο** (ή **σημείο Λεμουάν** ή **σημείο Lemoine**) ενός τριγώνου είναι το σημείο τομής των συμμετροδιαμέσων του.

Πιο συγκεκριμένα, σε ένα τρίγωνο \rm AB\Gamma οι συμμετροδιάμεσοι \rm A\Sigma_\alpha, \rm B\Sigma_\beta, \rm \Gamma\Sigma_\gamma διέρχονται από το ίδιο σημείο.

Το θεώρημα παίρνει το όνομά του από τον Εμίλ Λεμουάν που το δημοσίευσε μαζί με άλλες ιδιότητες στις συμμετροδιαμέσους. Ο Simon Antoine Jean L'Huilier είχε επίσης αναφερθεί στο σημείο από το 1809, καθώς επίσης και ο Ernst Wilhelm Grebe σε μία δημοσίευσή του το 1847.

## Απόδειξη

## Ιδιότητες
* Το συμμετροδιάμεσο σημείο είναι το ισογώνιο συζυγές του βαρύκεντρου ως προς το τρίγωνο.
* Το συμμετροδιάμεσο σημείο είναι το σημείο Ζεργκόν για το τρίγωνο που ορίζεται από τις εφαπτόμενες στις κορυφές του τριγώνου.
* Το συμμετροδιάμεσο σημείο είναι το σημείο του επιπέδου που ελαχιστοποιεί το άθροισμα των τετραγώνων  των αποστάσεων από τις πλευρές του τριγώνου.
* (**Θεώρημα Λεμουάν**) Το συμμεροδιάμεσο σημείο είναι το μοναδικό σημείο που είναι το βαρύκεντρο του ποδικού του τριγώνου.

## Περαιτέρω ανάγνωση
### Εξωτερικοί σύνδεσμοι
* Σημείο Λεμουάν στο Geogebra.
* Συμμετροδιάμεσο σημείο στο Γεωμετρικόν.
* Ιδιότητες συμμετροδιαμέσω στο Cut The Knot.

### Ελληνικά άρθρα
* 

## Δείτε επίσης
* Συμμετροδιάμεσος τριγώνου
* Ισογώνιο συζυγές

## Παραπομπές


Κατηγορία:Τρίγωνα
Ειδικό ερασιτεχνικό πρωτάθλημα ποδοσφαίρου 2025

Το **Πρωτάθλημα Πρωταθλητριών Ε.Π.Σ. 2025** ήταν η 27η διοργάνωση του Πρωταθλήματος Πρωταθλητριών Ε.Π.Σ. με σκοπό τον καθορισμό των 28 ομάδων που θα προβιβαστούν στην Γ΄ Εθνική Κατηγορία 2025–2026. Έπειτα από την ολοκλήρωση της κανονικής περιόδου 2024–2025 στα τοπικά πρωταθλήματα των Ενώσεων Ποδοσφαιρικών Σωματείων (Ε.Π.Σ.), οι 53 πρωταθλήτριες και οι 3 δευτεραθλήτριες ομάδες των ιδρυτριών Ε.Π.Σ. (Αθηνών, Πειραιά, Μακεδονίας) έλαβαν το δικαίωμα συμμετοχής στο πρωτάθλημα με διοργανώτρια αρχή την Ελληνική Ποδοσφαιρική Ομοσπονδία (Ε.Π.Ο.).

## Διοργάνωση
Η διοργάνωση διεξήχθη με τη συμμετοχή 56 ομάδων των Ε.Π.Σ., τις 53 πρωταθλήτριες ομάδες των Ε.Π.Σ. και τις 3 δευτεραθλήτριες ομάδες των ιδρυτριών Ε.Π.Σ. (Αθηνών, Πειραιά, Μακεδονίας) χωρισμένων σε 8 ομίλους, από 7 ομάδες ο καθένας. Σύμφωνα με την προκήρυξη της Ε.Π.Ο., στην Γ΄ Εθνική Κατηγορία 2025–2026 προβιβάστηκαν οι 3 πρώτες ομάδες από κάθε όμιλο και οι 4 καλύτερες ομάδες που κατέλαβαν την 4η θέση στον όμιλό τους, συνολικά δηλαδή 28 ομάδες. Για την κατάταξη των καλύτερων τέταρτων αφαιρέθηκαν οι βαθμοί που πήραν με τους τελευταίους του ομίλου τους.

Σε περίπτωση που κάποια ομάδα που θα αποκτήσει δικαίωμα συμμετοχής στην Γ΄ Εθνική Κατηγορία δεν επιθυμεί να δηλώσει συμμετοχή, το δικαίωμα θα το αποκτήσουν κατά προτεραιότητα οι υπόλοιπες ομάδες σύμφωνα με την ενιαία ειδική βαθμολογία που θα προκύψει από την τελική βαθμολογική κατάταξη του Πρωταθλήματος Πρωταθλητών Ε.Π.Σ.. Για την διαμόρφωση της ειδικής βαθμολογίας λήφθηκαν ως κριτήρια ισοβαθμίας οι περιπτώσεις iii (Διαφορά τερμάτων στο σύνολο των αγώνων), iv (Καλύτερη επίθεση στο σύνολο των αγώνων) και v (Καλύτερη άμυνα στο σύνολο των αγώνων) της παραγράφου 5 του Άρθρου 20 του Κ.Α.Π..                                                                                     

## Ομάδες
### Συμμετοχές
Οι Ενώσεις Ποδοσφαιρικών Σωματείων χωρίστηκαν σε 8 ομίλους. Κάθε ομάδα συμμετείχε στον όμιλο στον οποίο βρισκόταν η Ε.Π.Σ. στην οποία ανήκε. Ο καταρτισμός των ομίλων έγινε με γεωγραφικά κριτήρια.

## Όμιλοι
### 1ος Όμιλος

### 2ος Όμιλος

### 3ος Όμιλος

### 4ος Όμιλος

### 5ος Όμιλος

### 6ος Όμιλος

### 7ος Όμιλος

### 8ος Όμιλος

### Κατάταξη ομάδων 4ης θέσης

## Παραπομπές


## Εξωτερικοί σύνδεσμοι
* 

2025
Κατηγορία:Εγχώρια ποδοσφαιρικά πρωταθλήματα 2024–2025
Κόρτεμαρκ

Το **Κόρτεμαρκ** (φλαμανδ. *Kortemark*, παλαιότερη εναλλακτική γραφή *Cortemarck*) είναι δήμος του Βελγίου, στην επαρχία της Δυτικής Φλάνδρας, τη δυτικότερη επαρχία της χώρας. Ο δήμος περιλάμβάνει την ομώνυμη πόλη Κόρτεμαρκ και τα χωριά Χάντσαμε, Βέρκεν και Τσάρεν. Ο συνολικός πληθυσμός του Δήμου τον Ιανουάριο του 2024 ήταν 12.815 κάτοικοι έναντι 11.976 κατοίκων το 2006, ενώ η έκταση του είναι 55,43 τετραγωνικά χιλιόμετρα.

* Στο Κόρτεμαρκ γεννήθηκε ο Βέλγος πολιτικός και νομικός Γκυστάβ Σαπ (1886-1940), υπουργός με το Καθολικό Κόμμα.

## Παραπομπές


## Εξωτερικοί σύνδεσμοι
* 
* Επίσημος ιστότοπος

Κατηγορία:Δήμοι του Βελγίου
Ναός των Αγίων Βασιλείου και Παϊσίου (Λίνκολν)

Ο Ελληνορθόδοξος **ναός των Αγίων Βασιλείου και Παϊσίου**  βρίσκεται  στο  Λίνκολν της κομητείας Λίνκολνσιρ  της Αγγλίας. Υπαγόταν στην  Εκκλησία της Αγγλίας έως το τις αρχές τις δεκαετίας του 2020, και αρχικά ήταν αφιερωμένος στον Άγιο Μπότολφ. Μετά τη μετατροπή του σε ναό της Ελληνορθόδοξης Εκκλησίας, αφιερώθηκε στον Άγιο Βασίλειο και τον Άγιο Παΐσιο. Το κτίριο είναι χαρακτηρισμένο ως δευτέρου βαθμού μνημείο  στον κατάλογο Εθνικής Κληρονομιάς της Αγγλίας  "Historic England" .

## Ιστορία
Το 1721 χτίστηκε ο πύργος του ναού, ενώ το 1861 ακολούθησε η κατασκευή του σηκού και του βόρειου κλίτους. Μετά από αυτό, έγιναν και άλλες αλλαγές και προσθήκες. Η εκκλησία ήταν αφιερωμένη στον Άγιο Μπότολφ μέχρι την πώλησή της στην Ελληνική Ορθόδοξη Εκκλησία. Μετά την πώληση του ναού, οι καμπάνες απομακρύνθηκαν και η εκκλησία αφιερώθηκε εκ νέου στους Αγίους Βασίλειο τον Μέγα και Παΐσιο του Αγίου Όρους.

Η εκκλησία υπάγεται στην Ελληνική Ορθόδοξη Αρχιεπισκοπή της Θυατεΐρας και της Μεγάλης Βρετανίας.

## Παραπομπές


Κατηγορία:Ιερά Αρχιεπισκοπή Θυατείρων και Μεγάλης Βρετανίας
Κατηγορία:Εκκλησίες στην Αγγλία
Κατηγορία:Ανατολικές Ορθόδοξες εκκλησίες στην Ευρώπη
Κατηγορία:Ελληνορθόδοξες εκκλησίες
Κύκλος Τέιλορ (γεωμετρία)

Στην γεωμετρία, ο **κύκλος Τέιλορ** (αναφέρεται συχνά ως **κύκλος Taylor**) ενός τριγώνου είναι ο κύκλος που διέρχεται από τις έξι προβολές των ιχνών των υψών του τριγώνου.

Πιο συγκεκριμένα, έστω ένα τρίγωνο \rm AB\Gamma με ύψη \rm AH_A, \rm BH_B, \rm \Gamma H_\Gamma. Θεωρούμε τις προβολές των ιχνών \rm H_A, \rm H_B, \rm H_\Gamma στις πλευρές του \rm B\Gamma, \rm \Gamma A, \rm AB και λαμβάνουμε έξι σημεία \rm H_{AB}, H_{A\Gamma}, \rm H_{BA}, H_{B\Gamma}, \rm H_{\Gamma A}, H_{\Gamma B} αντίστοιχα. Τα σημεία αυτά ανήκουν στον ίδιο κύκλο.

Ο κύκλος παίρνει το όνομά του από τον Henry Martyn Taylor που δημοσίευσε το θεώρημα το 1882. Αλλά ο Eugène Charles Catalan το είχε ήδη αναφέρει στο βιβλίο του το 1879 και είχε προταθεί και το 1877 από τον Eutaris.

Ο κύκλος Taylor είναι ένας κύκλος Tucker. Το κέντρο του κύκλου είναι το σημείο X(389) στην λίστα του Kimberling.

## Δείτε επίσης
* Κύκλος Τάκερ
* Κύκλος Λεμουάν

## Εξωτερικοί σύνδεσμοι
* Κύκλος Τέιλορ στο Cut The Knot.
* Κύκλος Τέιλορ στο Geogebra.
* Κύκλος Τέιλορ στο Geogebra.

## Παραπομπές


Κατηγορία:Τρίγωνα
Κατηγορία:Κύκλος
Κατηγορία:Θεωρήματα στη Γεωμετρία
Κατηγορία:Όρος με ελλιπή ελληνική μετάφραση
Εσθονική Εγκυκλοπαίδεια

Η ονομασία ***Εσθονική Εγκυκλοπαίδεια*** (εσθον. *Eesti entsüklopeedia*) χαρακτηρίζει δύο εγκυκλοπαίδειες γραμμένες στην εσθονική γλώσσα. Η πρώτη εκδόθηκε από το 1932 μέχρι το 1937, όταν η Εσθονία ήταν ανεξάρτητο κράτος, ενώ η δεύτερη, στην οποία αναφέρεται σήμερα κυρίως η ονομασία, άρχισε να εκδίδεται το 1985, όταν η Εσθονία ήταν μέρος της Σοβιετικής Ενώσεως, και ολοκληρώθηκε το 2007, όταν η χώρα είχε αποκτήσει και πάλι την ανεξαρτησία της. Από το 1985 μέχρι το 1990 ο επίσημος τίτλος της ήταν *Eesti nõukogude entsüklopeedia*, δηλαδή Εσθονική Σοβιετική Εγκυκλοπαίδεια, συντομογραφικώς ENE) και κατόπιν *Eesti entsüklopeedia* (συντομογραφικώς EE).

Το 2010 ξεκίνησε μια ψηφιοποίηση της εγκυκλοπαίδειας.

Αρχισυντάκτες της εγκυκλοπαίδειας διετέλεσαν οι εξής:

* Γκούσταβ Νάαν (τα έτη 1985-1989, τόμοι 1-4)
* Γιούλο Κάεβατς (1989-1992) 
* Τόομας Βάρρακ (1992-1995)
* Γιούλο Κάεβατς (1995-2002)
* Χάρντο Άασμεε (2002-2007)

## Παραπομπές


## Εξωτερικοί σύνδεσμοι
* Μερική ψηφιοποίηση της εγκυκλοπαίδειας

Εσθονικη
Εγκυκλοπαιδεια
Εγκυκλοπαιδεια
Χάρντο Άασμεε

Ο **Χάρντο Άασμεε** (εσθον. *Hardo Aasmäe*, 11 Φεβρουαρίου 1951 – 29 Δεκεμβρίου 2014) ήταν Εσθονός γεωγράφος, επιχειρηματίας και πολιτικός.

Ο Άασμεε σπούδασε γεωγραφία στο Πανεπιστήμιο του Τάρτου και στο Κρατικό Πανεπιστήμιο του Λένινγκραντ. Από τα τέλη της δεκαετίας του 1980 δραστηριοποιήθηκε στην πολιτική με το Λαϊκό Μέτωπο Εσθονίας και έγινε ο πρώτος μετασοβιετικός δήμαρχος της πρωτεύουσας Τάλιν, κατέχοντας αυτό το αξίωμα από το 1990 μέχρι το 1992.

Στη συνέχεια ήταν για μια πενταετία (και αργότερα μέχρι τον θάνατό του) αρχισυντάκτης και εκδότης της Εσθονικής Εγκυκλοπαίδειας. Επίσης διακρίθηκε ως ραδιοφωνικός παραγωγός και ήταν μέλος της *Tarkade klubi*, μιας εσθονικής ραδιοφωνικής εκπομπής ερωτήσεων και απαντήσεων, για πολλά χρόνια. Εκτός αυτού, ήταν μέλος του τομέα Εσθονίας της Λέσχης της Ρώμης.

Στις 29 Δεκεμβρίου 2014 ο Χάρντο Άασμεε σκοτώθηκε σε ηλικία 63 ετών από ατύχημα, όταν έπεσε στο κλιμακοστάσιο από τον τρίτο όροφο του γραφείου του στον εκδοτικό οίκο της Εσθονικής Εγκυκλοπαίδειας, στο Τάλιν.

* Ο Άασμεε είχε τιμηθεί, τον Φεβρουάριο του 2006, με το παράσημο του Τάγματος του Εθνικού Θυρεού 3ης τάξεως

## Παραπομπές


Κατηγορία:Εσθονοί επιστήμονες
Κατηγορία:Γεωγράφοι
Κατηγορία:Εσθονοί πολιτικοί
Κατηγορία:Δήμαρχοι
Κατηγορία:Εσθονοί εκδότες
Κατηγορία:Απόφοιτοι Πανεπιστημίου του Τάρτου
ΚΚ Λιετκαμπέλις

Η **ΚΚ Λιετκαμπέλις** (), γνωστή και ως **Λιετκαμπέλις Πανεβεζίς** (*Lietkabelis Panevėžys*), είναι λιθουανική επαγγελματική ομάδα καλαθοσφαίρισης που εδρεύει στο Πανεβεζίς. Διεθνώς, συμμετέχει στο EuroCup. Η έδρα της ομάδας είναι η Αρένα Kalnapilis, ένα γήπεδο πολλαπλών χρήσεων, που επίσης χρησιμεύει ως ποδηλατοδρόμιο. Ιδρύθηκε ως Λιετκαμπέλις το 1964, άλλα η ομάδα ήταν γνωστή με άλλα ονόματα μεταξύ 1996 και 2012. Το 2012, μετά από αλλαγή ιδιοκτησίας, το ιστορικό όνομα της ομάδας αποκαταστάθηκε. Προέρχεται από τον κύριο χορηγό της ομάδας, μια εταιρεία παραγωγής καλωδίων.

## Ιστορία

## Διακρίσεις

### Εγχώριες διοργανώσεις

* **Πρωτάθλημα Λιθουανικής ΣΣΔ**

: **Νικητές (2)**: 1985, 1988

* **[[Πρωτάθλημα καλαθοσφαίρισης Λιθουανίας|Πρωτάθλημα Λιθουανίας]]**

: 2η θέση (2): 2017, 2022
: 3η θέση (4): 2020, 2021, 2023, 2024

* **Κύπελλο Βασιλιά Μιντάουγκας**

: Φιναλίστ (4): 2017, 2021, 2022, 2024
: 3η θέση (4): 2018, 2019, 2020, 2023

### Περιφερειακές διοργανώσεις

* **Τσάλεντς Καπ Βαλτικής**

: **Νικητές (2)**: 2005, 2012
: 3η θέση (2): 2010, 2011

* **[[Βαλτική Λίγκα (καλαθοσφαίριση)|Βαλτική Λίγκα]]**

: 3η θέση (1): 2016

## Παραπομπές


## Εξωτερικοί σύνδεσμοι
* Επίσημος ιστότοπος (λιθουανικά)

Κατηγορία:Λιθουανικοί σύλλογοι καλαθοσφαίρισης
Κατηγορία:Ιδρύσεις ομάδων καλαθοσφαίρισης το 1964
Μαριόν Μαρεσάλ

Η **Μαριόν Μαρεσάλ** (10 Δεκεμβρίου 1989) είναι Γαλλίδα πολιτικός και ευρωβουλευτής από το 2024. Είναι μέλος της οικογένειας Λε Πεν, εγγονή του ιδρυτή του Εθνικού Μετώπου (νυν Εθνικής Συσπείρωσης) Ζαν-Μαρί Λε Πεν και ανιψιά της μετέπειτα ηγέτιδας του κόμματος Μαρίν Λε Πεν.

Η Μαρέσαλ είναι πρώην μέλος του ακροδεξιού Εθνικού Μετώπου (FN) και θήτευσε ως μέλος της Εθνοσυνέλευσης στην 3η περιφέρεια του Vaucluse από το 2012 έως το 2017. Σε ηλικία 22 ετών κατά την εκλογή της, έγινε η νεότερη βουλευτής της Γαλλίας στην σύγχρονη πολιτική ιστορία. Μετά τις περιφερειακές εκλογές του 2015, στις οποίες είχε το καλύτερο αποτέλεσμα για υποψήφιο του FN, έγινε ηγέτης της αντιπολίτευσης στο Περιφερειακό Συμβούλιο της Περιφέρειας Προβηγκίας - Άλπεων - Κυανής Ακτής.

Το 2017, η Μαρέσαλ δεν διεκδίκησε την επανεκλογή της ως μέλος της Εθνοσυνέλευσης και παραιτήθηκε από την θέση του περιφερειακού συμβούλου. Ίδρυσε το Ινστιτούτο Κοινωνικών Επιστημών, Οικονομικών και Πολιτικών Επιστημίων (ISSEP), μια ιδιωτική σχολή, το 2018. Το 2022 εντάχθηκε στο κόμμα του Ερίκ Ζεμούρ, Ανακατάληψη. Ήταν η πρώτη στο κατάλογο του κόμματος για το Ευρω­παϊκό Κοινοβούλιο στις ευρωεκλογές του 2024, πριν αποβληθεί από το κόμμα, λόγω της έκκλησης των ψηφοφόρων να υποστηρίξουν τους υποψηφίους της Εθνικής Συσπείρωσης στις βουλευτικές εκλογές του 2024.

Τον Οκτώβριο του 2024, ανακοίνωσε τη δημιουργία ενός νέου πολιτικού κόμματος που ονομάζεται Ταυτότητα - Ελευθερίες.

## Παραπομπές


Κατηγορία:Απόφοιτοι του Πανεπιστημίου του Παρισιού
Κατηγορία:Λήμματα που περιέχουν κείμενο στα γαλλικά
Κατηγορία:Γάλλοι πολιτικοί
Κάσσαρι

thumb|Παραλία στο Κάσσαρι, με τη χαρακτηριστική «γλώσσα» ξηράς Sääretirp
Το **Κάσσαρι** ή **Κάσαρι** () είναι το πέμπτο μεγαλύτερο σε έκταση νησί της Εσθονίας, μετά τα Σάαρεμαα, Χιίουμαα, Μούχου και Βόρμσι. Το Κάσσαρι έχει έκταση 19,3 τετραγωνικά χιλιόμετρα και μόνιμο πληθυσμό περίπου 300 κατοίκους. Βρίσκεται πολύ κοντά στο νότιο μέρος της νήσου Χιίουμαα και συνδέεται με αυτή με δύο γέφυρες.

Στο νησί υπάρχει μουσείο αφιερωμένο στο ζευγάρι Όσκαρ Κάλλας και Άινο Κάλλας. Εξάλλου ο φυσικός, φιλόσοφος, αρχισυντάκτης της ''Εσθονικής Εγκυκλοπαίδειας'' και γενικός γραμματέας (*Riigisekretär*) της εσθονικής κυβερνήσεως Γιούλο Κάεβατς (1947-2015) γεννήθηκε στο Κάσσαρι.

## Παραπομπές


## Εξωτερικοί σύνδεσμοι
* Αεροπανόραμα 360 μοιρών του νησιού

Κασαρι
Γιάκουμπ Χερτς

Ο **Γιάκουμπ Χερτς** (, 8 Αυγούστου 1846, Βαρσοβία - 10 Φεβρουαρίου 1929, Λοτζ) ήταν Πολωνός βιομήχανος, κοινωνικός ακτιβιστής και φιλάνθρωπος.

## Βιογραφία
[αριστερά|μικρογραφία|240x240εσ| [Παλάτι του Γιάκουμπ Χερτς (Λοτζ)|Παλάτι του Γιάκουμπ Χερτς, σήμερα πρυτανική αρχή του Ιατρικού Πανεπιστημίου του Λοτζ.]]
Ήταν γιος του Μωυσή (λογιστής) και της Σούρα. Ήταν παντρεμένος με την κόρη του Ίζραελ Ποζνάνσκι, Άννα (Άιντλα Χουντέσα).

Το 1908, μετά τον θάνατο του γιου του Ποζνάνσκι, Ιγκνάτσι Ποζνάνσκι, ανέλαβε τη θέση του προέδρου του εποπτικού συμβουλίου της Α.Ε. Προϊόντων Βαμβακιού του Ι.Κ. Ποζνάνσκι. Ανοικοδόμησε τα εργοστάσια μετά τον Α΄ Παγκόσμιο Πόλεμο. Μετά τον θάνατό του, το υπερχρεωμένο εργοστάσιο ανέλαβε η ιταλική Banca Commerciale Italiana και οι Ποζνάνσκι δεν ανέκτησαν ποτέ τον κυρίαρχο ρόλο τους στην εταιρεία. Τα έτη 1908–1914 ήταν πρόεδρος της Εβραϊκής Φιλανθρωπικής Εταιρείας του Λοτζ.

Είχε τρεις γιους, τους Λέον, Μαουρίτσι και Κάρολ, και μια κόρη, την Μιχαλίνα, σύζυγο του Άλφρεντ Ποζνάνσκι. Μετά τον πρόωρο θάνατο ενός από τους γιους του - του Λέον, ίδρυσε ένα ίδρυμα στο οποίο δώρισε ένα οικόπεδο για την ανέγερση ενός ορφανοτροφείου και ενός σχολείου για αγόρια.

Εγγονός του ήταν ο Λέον Χερτς (1911-1944) - γιος του Μαουρίτσι, λοχαγού που πέθανε στη Μάχη του θύλακα του Φαλέζ.

Ήταν ιδιοκτήτης ενός παλατιού που χτίστηκε στην πλατεία, το οποίο απέκτησε ως προίκα η Άννα.

## Παραπομπές


Κατηγορία:Πολωνοί επιχειρηματίες
Κατηγορία:Βιομήχανοι
Κατηγορία:Πολωνοί φιλάνθρωποι
Κατηγορία:Πολωνοί εβραϊκής καταγωγής
Παλάτι του Γιάκουμπ Χερτς (Λοτζ)

Το **Παλάτι του Γιάκουμπ Χερτς** () είναι παλάτι που βρίσκεται στη Λεωφόρο Ταντέους Κοστσιούσκο 4, στο Λοτζ της Πολωνίας. Το κτίριο χτίστηκε από τον Ίζραελ Ποζνάνσκι για την κόρη του, Άννα και τον σύζυγό της, Γιάκουμπ Χερτς, στην Οδό Σπατσερόβα.

## Ιστορία
αριστερά|μικρογραφία| Μεγάλη Συναγωγή και Παλάτι του Χερτς, περ. το 1896.
Σύμφωνα με δημοσιεύματα του Τύπου εκείνη την εποχή, το παλάτι σχεδιάστηκε από τον Γιούλιους Γιουνγκ, ο οποίος συνεργαζόταν στενά με τον Ίζραελ Ποζνάνσκι, ενώ το σωζόμενο αντίγραφο του σχεδίου φέρει την υπογραφή του Χιλάρι Μαγέφσκι. Η πατρότητα του έργου αποδίδεται επίσης στον Άντολφ Ζέλιγκσον. Η κατοικία χτίστηκε σε οικόπεδο δίπλα στη Μεγάλη Συναγωγή, στην κατασκευή της οποίας συμμετείχε και ο Ίζραελ Ποζνάνσκι. Ο Ίζραελ Ποζνάνσκι έχτισε μια πολυκατοικία στο ίδιο οικόπεδο με το παλάτι, αλλά στην πλευρά της Οδού Πιοτρκόφσκα.

Μετά το Β΄ Παγκόσμιο Πόλεμο, το παλάτι παραδόθηκε στην Ιατρική Ακαδημία του Λοτζ. Στεγάζει την πρυτανεία του Ιατρικού Πανεπιστημίου.

## Αρχιτεκτονική
Το παλάτι σχεδιάστηκε σε νεοαναγεννησιακό στιλ. Η πρόσοψη του κτιρίου χαρακτηριζόταν από δύο πλευρικές προεξοχές και μία περιπατητική λότζια που καταλάμβανε το κεντρικό τμήμα του πρώτου ορόφου. Το παλάτι ήταν καλυμμένο με μια ψηλή στέγη αρχοντικού. Στο νότιο πρωτοποριακό σώμα υπήρχε μια πύλη που οδηγούσε στην αυλή. Το εσωτερικό του παλατιού ήταν πλούσια διακοσμημένο, συμπεριλαμβανομένων πολύχρωμων του Αντόνι Πιοτρόφσκι. Στο Μεσοπόλεμο, έγινε μια ανακατασκευή, προσαρμόζοντας την κατοικία στις ανάγκες του νέου ιδιοκτήτη - του Βιομηχανικού και Εμπορικού Επιμελητηρίου. Οι αλλαγές συνίστανται κυρίως στη μεταμόρφωση της πρόσοψης στον κανόνα του μοντερνισμού, με στοιχεία κλασικισμού. Με τη σειρά τους, οι αλλαγές στο εσωτερικό του κτιρίου περιελάμβαναν τη διαμόρφωση νέων δωματίων και μιας σκάλας από καφέ μάρμαρο.

## Παραπομπές


Κατηγορία:Παλάτια στο Λοτζ
Κατηγορία:Μοντερνιστική αρχιτεκτονική στο Λοτζ
Κατηγορία:Σρουντμιέστσιε (Λοτζ)
Supergirl (ταινία, 2026)

Το ***Supergirl*** είναι επερχόμενη Αμερικανική υπερηρωική ταινία που βασίζεται στον χαρακτήρα των DC Comics Supergirl. Σε παραγωγή DC Studios και διανομή Warner Bros. Pictures, είναι προγραμματισμένη να είναι η δεύτερη ταινία του Σύμπαντος της DC (DCU). Σε σκηνοθεσία του Κρεγκ Γκιλέσπι και σενάριο της Άνα Νογκέιρα, πρωταγωνιστεί η Μίλι Άλκοκ ως Κάρα Ζορ-Ελ / Supergirl, μαζί με τους Ματίας Σένερτς, Ιβ Ρίντλεϊ, Ντέιβιντ Κρούμχολτζ και Έμιλι Μπίτσαμ.

Μια ταινία με τη Supergirl ξεκίνησε να αναπτύσσεται ως μέρος του Εκτεταμένου Σύμπαντος της DC (DCEU) τον Αύγουστο του 2018 και ο χαρακτήρας εμφανίστηκε στην ταινία *[[The Flash (ταινία)|The Flash]]* (2023), υποδυόμενη από τη Σάσα Κάγιε. Τα σχέδια της αυτόνομης ταινίας άλλαξαν όταν οι Τζέιμς Γκαν και Πίτερ Σαφράν έγιναν συν-διευθύνοντες σύμβουλοι των DC Studios τον Οκτώβριο του 2022. Μια καινούρια ταινία Supergirl ανακοινώθηκε τον Ιανουάριο του 2023 ως προσαρμογή της σειράς κόμικς *Supergirl: Woman of Tomorrow* (2021–22) των Τομ Κινγκ και Μπίλκις Έβελι. Η Νογκέιρα είχε προσληφθεί μέχρι τον Νοέμβριο του 2023, η Άλκοκ εντάχθηκε στο καστ τον Ιανουάριο του 2024 και ο Γκιλέσπι προσλήφθηκε τον Μάιο. Τα γυρίσματα ξεκίνησαν τον Ιανουάριο του 2025 στα Warner Bros. Studios Leavesden, στο Λονδίνο και στην Ισλανδία και είναι προγραμματισμένα να ολοκληρωθούν τον Μάιο.

Το *Supergirl* είναι προγραμματισμένο να κυκλοφορήσει στους κινηματογράφους των Ηνωμένων Πολιτειών στις 26 Ιουνίου 2026. Θα είναι μέρος του Κεφαλαίου Ένα: Θεοί και Τέρατα του DCU.

## Παραπομπές


## Εξωτερικοί σύνδεσμοι

* 

Κατηγορία:Ταινίες του 2026
Κατηγορία:Αμερικανικές ταινίες της δεκαετίας 2020
Κατηγορία:Αγγλόφωνες ταινίες
Κατηγορία:Αμερικανικές ταινίες με υπερήρωες
Κατηγορία:Αμερικανικές ταινίες επιστημονικής φαντασίας
Κατηγορία:Αμερικανικές δραματικές περιπετειώδεις ταινίες
Κατηγορία:Ταινίες σε παραγωγή Πίτερ Σαφράν
Κατηγορία:Ταινίες γυρισμένες στο Λονδίνο
Κατηγορία:Ταινίες γυρισμένες στην Ισλανδία
Κατηγορία:Reboots ταινιών
Κατηγορία:Σούπερμαν (ταινίες)
Κατηγορία:Ταινίες παραγωγής Warner Bros.
Κατηγορία:Ταινίες του Σύμπαντος της DC (franchise)
Κατηγορία:Ταινίες σε παραγωγή Τζέιμς Γκαν
Κατηγορία:Ταινίες γυρισμένες στα Warner Bros. Studios Leavesden
Κατηγορία:Δραματικές ταινίες με υπερήρωες
Μνημείο του Στρατού του Λοτζ

Το **Μνημείο του Στρατού του Λοτζ** () είναι μνημείο στο Πάρκο Χελένουφ του Λοτζ, στην Πολωνία.

## Ιστορία
Τα επίσημα αποκαλυπτήρια πραγματοποιήθηκαν στις 10 Νοεμβρίου 2003. Το μνημείο επρόκειτο να τοποθετηθεί στο Πάρκο Άνταμ Μιτσκιέβιτς, όπου βρισκόταν το αρχηγείο του Στρατού του Λοτζ κατά τη διάρκεια του πολέμου, αλλά λόγω της αρνητικής γνώμης του Τμήματος Προστασίας Περιβάλλοντος του Δημαρχείου του Λοτζ, δεν τοποθετήθηκε στην προγραμματισμένη τοποθεσία.

Στις 5 Νοεμβρίου 2004, την τιμητική επιμέλεια του μνημείου ανέλαβε η Περιφέρεια Λοτζ του Προσκοπικού Συλλόγου της Δημοκρατίας της Πολωνίας, αναλαμβάνοντας την ευθύνη της καλλιέργειας της μνήμης του ηρωικού αγώνα των στρατιωτών του Στρατού του Λοτζ.

## Παραπομπές


Κατηγορία:Μνημεία στο Λοτζ
Κατηγορία:Υπαίθρια γλυπτά στην Πολωνία
Κατηγορία:Μπαουούτι
Άγαλμα του Δεκάλογου (Λοτζ)

Το **Άγαλμα του Δεκάλογου** είναι άγαλμα που βρίσκεται στο Πάρκο Σταρομιέισκι του Λοτζ, στην Πολωνία.

Το άγαλμα αποκαλύφθηκε το 1995, κοντά στο μέρος όπου βρίσκονταν προηγουμένως δύο δημοτικές συναγωγές του Λοτζ: η Παλιά και η Άλτε Σιλ, στον χώρο της πρώην αγοράς. Το γλυπτό του Γκούσταφ Ζέμουα δείχνει τον Μωυσή να κρατά δύο πλάκες του Δεκάλογου. Ο σχεδιασμός του περιβάλλοντος χώρου του αγάλματος δημιουργήθηκε στο αρχιτεκτονικό στούντιο του Γ. Γιάνιετς.

## Παραπομπές


Κατηγορία:Μνημεία στο Λοτζ
Κατηγορία:Υπαίθρια γλυπτά στην Πολωνία
Καυκί

[μικρογραφία|Το Καυκί από την εθνική Λαμίας-Αγρινίου, λίγα χλμ πριν το [Κερασοχώρι Ευρυτανίας|Κερασοχώρι.]]
μικρογραφία|Η Χρύσω στις πρόποδες του Καυκιού
Το **Καυκί** είναι βουνό της Ευρυτανίας, στην Ελλάδα, με υψόμετρο 1.751 μ. Είναι το νοτιότερο βουνό της οροσειράς των Αγράφων στην νότια Πίνδο (επομένως μπορεί να θεωρηθεί και το νοτιότερο της Πίνδου).Η κορυφή του ονομάζεται Πυραμίδα. Βόρειά του βρίσκεται το όρος Βαένι (περ. 1.600 μ.), νότια, στους πρόποδές, του η Μέγδοβα (Ταυρωπός ποταμός), ανατολικά ο Γαβραινίτης ποταμός (ο ποταμός που ξεκινά από τα Γάβρινα, δηλαδή τον Άγιο Δημήτριο, στην κοινότητα Χρύσως) και δυτικά ο Αγραφιώτης. Όλοι οι ποταμοί καταλήγουν στην Λίμνη Κρεμαστών. 

Στο Καυκί βρίσκονται ιστορικά χωριά των Αγράφων, όπως η Χρύσω, το Κερασοχώρι-έδρα του Δήμου Αγράφων, η Βίνιανη, η νέα Βίνιανη, η Κρέντη, η Γούρδεση, η Βαρβαριάδα και άλλοι οικισμοί.

Καυκί σημαίνει κούπα, και η ονομασία του βουνού δόθηκε στα παλαιά χρόνια , καθώς η κορυφή του είναι ομαλή σαν ανάποδη κούπα.
## Παραπομπές


Κατηγορία:Βουνά της Ελλάδας
Σοφία Μαγδαληνή του Ζολμς-Λάουμπαχ

Η **Σοφία Μαγδαληνή Μπενίγκνα**, γερμ.: *Sophia Magdalena Benigna von Solms-Laubach-Utphe* (15 Φεβρουαρίου 1707 - 1744, Μπράουνφελς) ήταν κόμισσα του Ζολμς-Λάουμπαχ-Ούτφε, και με τον γάμο της έγινε πριγκίπισσα του Ζολμς-Μπράουνφελς.

## Προέλευση
Ήταν κόρη του Καρόλου Όθωνα κόμη του Ζολμς-Λάουμπαχ-Ούτφε &amp;amp; Τέκλενμπουργκ (1673 – 1743) και της Λουίζας Αλβερτίνας κόμισσας του Σένμπουργκ-Χάρτενσταϊν (1686 – 1740)κ, όρης του Όθωνα Λουδοβίκου κόμη του Σένμπουργκ-Χάρτενσταϊν (1640-1713) ) και της Σοφίας Μαγδαληνής του Λάινινγκεν-Βέστερμπουργκ (1651 – 1726). 

## Οικογένεια
Η Σοφία παντρεύτηκε στις 9 Μαρτίου 1726. στο Ούτφε με τον Φρειδερίκο Γουλιέλμο πρίγκιπα του Zολμς-Μπράουνφελς (1696 – 1761). Ήταν η δεύτερη σύζυγός του. Είχαν τα εξής παιδιά: 
* Kάρολος Λουδοβίκος Γουλιέλμος (1727 – 1812).
* Ελισάβετ Μαρία (1728 – 1796).
* Ουλρίκα Λουίζα (1731 – 1792), παντρεύτηκε στις 10 Οκτωβρίου 1746 τον Φρειδερίκο Δ΄ λάντγκραβο της Έσσης-Χόμπουργκ (1724 – 1751).
* Γουλιέλμος Χριστόφορος (1732 - 1811).
* Λουδοβίκος Ροδόλφος Γουλιέλμος (1733 – 1809).
* Αμαλία Ελεονώρα (1734 – 1811), παντρεύτηκε στις 16 Δεκεμβρίου 1765 τον Κάρολο Λουδοβίκο πρίγκιπα του Άνχαλτ-Μπέρνμπουργκ-Σάουμπουργκ-Χόυμ (1723 – 1806).
** Βίκτωρ Β΄ του Άνχαλτ-Μπέρνμπουργκ-Σάουμπουργκ-Χόιμ.
* Φρειδερίκος (1739 - 1812).
* Aντώνιος Γουλιέλμος Φρειδερίκος (1739 - 1812).
* Σοφία Μαγδαληνή (1742 – 1819), παντρεύτηκε στις 22 Απριλίου 1778 τον Βίκτωρα Αμεδαίο πρίγκιπα του Άνχαλτ-Μπέρνμπουργκ-Σάουμπουργκ-Χόυμ (1744–1790).
* Χριστίνα Καρλόττα Φρηδερίκη (1744 – 1823), παντρεύτηκε στις 26 Μαρτίου 1780 τον Σίμωνα Αύγουστο κόμη του Λίππε-Ντέτμολντ (1727 – 1782).
* Aλέξανδρος Γουλιέλμος (1736 - 1738), απεβ. 2 ετών.
* Καρολίνα Αλβερτίνα (1740 – 1742).
* παιδί (1729).

Ο Φρειδερίκος Γουλιέλμος μετά νυμφεύτηκε για τρίτη φορά, με την Καρλόττα Αικατερίνη κόμισσα του Παλατινάτου-Μπίρκενφελντ-Γκέλνχαοζεν (1699 – 1785).

## Πηγές
* Jürke Grau: ''Solms'' . Στο: Neue Deutsche Biographie (NDB). Band 24, Duncker & Humblot, Βερολίνο 2010, ISBN 978-3-428-11205-0, S. 555 – 557.
* Constantin von Wurzbach: ''Schönburg, die Fürsten, Genealogie'' . Στο: Biographisches Lexikon des Kaiserthums Oesterreich. 31. Theil. Kaiserlich-königliche Hof-und Staatsdruckerei, Wien 1876, S. 144 – 146
* Rudolph zu Solms-Laubach, Geschichte des Grafen- und Fürstenhauses Solms, Digitalisat

## Παραπομπές


Κατηγορία:Οίκος του Ζολμς
Μαγδαληνή Σοφία της Έσσης-Χόμπουργκ

Η **Μαγδαληνή Σοφία**, γερμ.: *Magdalena Sophia von Hessen-Homburg* (24 Απριλίου 1660, Μπίνγκενχαϊμ, σήμερα μέρος του Έχτσεν - 22 Μαρτίου 1720, Μπράουνφελς) από τον Οίκο της Έσσης ήταν πριγκίπισσα της Έσσης-Χόμμπουργκ, και με τον γάμο της έγινε κόμισσα του Zολμς-Μπράουνφελς-Γκράιφενσταϊν. 

## Βιογραφία
Ήταν κόρη του Γουλιέλμου Χριστοφόρου λαντγκράβου της Έσσης-Χόμπουργκ (1625 – 1681) και της Σοφίας Ελεονώρας της Έσσης-Ντάρμστατ (1634 – 1663), κόρης του Γεωργίου Β΄ λαντγκράβου της Έσσης-Ντάρμστατ. Η μεγαλύτερη αδελφή της Χριστίνα Βιλελμίνη παντρεύτηκε το 1671 τον Φρειδερίκο δούκα του Μεκλμβούργου-Γκράμπο (1638 – 1688).

## Οικογένεια
μικρογραφία|Οικόσημο (1714) του κόμη Γουλιέλμου Μαυρικίου και της πριγκίπισσας Mαγδαληνής Σοφίας.

Η Mαγδαληνή Σοφία παντρεύτηκε στις 23 Ιανουαρίου 1679, στο Μπίνγκενχαϊμ, τον Γουλιέλμο Μαυρίκιο κόμη του Ζολμς-Μπράουνφελς-Γκράιφενσταϊν (1651 – 1724). Είχαν δεκατρία παιδιά: 
* Γουλιέλμος Φρειδερίκος (1680), απεβ. νήπιο.
* Κάρολος Λουδοβίκος (1681 – 1682), απεβ. 1 έτους.
* Γουλιέλμος Ερρίκος (1682 – 1700), απεβ. 18 ετών.
* Λεοπόλδος Κάρολος (1689 – 1690), απεβ. 1 έτους.
* Φρειδερίκος Γουλιέλμος (1696 – 1761), κόμης, και από το 1742 πρίγκιπας, του Ζολμς-Μπράουνφελς. Νυμφεύτηκε 1.στις 15 Απριλίου 1719 τη Μαγδαληνή Ερριέττα πριγκίπισσα του Νάσσαου-Βάιλμπουργκ (1691 – 1725), κόρη του Ιωάννη Ερνέστου κόμη του Νάσσαου-Βάιλμπουργκ, 2.στις 9 Μαρτίου 1726 τη Σοφία Μαγδαληνή Μπενίγκνα κόμισσα του Ζολμς-Λάουμπαχ (1701 – 1744), κόρη του Kαρόλου Όθωνα κόμη του Ζολμς-Λάουμπαχ-Ούτφε & Τέκλενμπουργκ, 3.στις 30 Δεκεμβρίου 1745 την Καρολίνα Αικατερίνη κόμισσα του Παλατινάτου-Μπίρκενφελντ-Γκέλνχαουζεν (1699 – 1785), κόρη του Ιωάννη Καρόλου κόμη του Παλατινάτου-Μπίρκενφελντ-Γκέλνχαουζεν.
* Σοφία Σίβυλλα Βιλελμίνη (1684 – 1727).
* Μαρία Ερνεστίνα (1685), απεβ. νήπιο.
* Ελισάβετ Μαγδαληνή (1686), απεβ. νήπιο.
* Aλβερτίνα Αμαλία (1688 - 1689), απεβ. 1 έτους.
* Χριστίνα Καρλόττα (1690 – 1751), παντρεύτηκε στις 3 Οκτωβρίου 1722 τον Καζιμίρ Γουλιέλμο λάντγκραβο της Έσσης-Χόμπουργκ (1690 – 1726).
* κόρη (γενν. 1691).
* Mαγδαληνή Σίβυλλα (γενν. 1698).
* Δωροθέα Σοφία (1699 – 1733), ∞παντρεύτηκε στις 3 Δεκεμβρίου 1730 τον Αλβέρτο Χριστόφορο κόμη και μπουργκράβο του Ντόνα-Σλόμπιτεν-Λάιστεναου (απεβ. 1752), αντισυνταγματάρχη.

## Πρόγονοι

## Πηγές
* Rudolph zu Solms-Laubach: *Geschichte des Grafen- und Fürstenhauses Solms* . ΜΙΚΡΟ. 74 επ , Σ. 95 επ .

## Παραπομπές


## Εξωτερικοί σύνδεσμοι

* ''Magdalena Sophia Landgräfin von Hessen-Bingenheim''  Архив на оригинала от, stammreihen.de

Κατηγορία:Οίκος του Ζολμς
Κατηγορία:Οίκος της Έσσης
Κατηγορία:Κόμητες της Γερμανίας
Γουλιέλμος Μαυρίκιος του Ζολμς-Μπράουνφελς

Ο **Γουλιέλμος Μαυρίκιος**, γερμ.: *William Maurice of Solms-Braunfels-Greifenstein-Wolfersheim-Hungen* (1651 - 1720) από τον Οίκο του Ζολμς-Μπράουνφελς, ήταν από το 1684 κύριος του Kρήνινγκεν, από το 1699 κόμης του Tέκλενμπουργκ (1699-1706). Από το 1707 έγινε βασιλικός γραμματέας των δικηγόρων της Πρωσίας.

## Βιογραφία
Ήταν γιος του Γουλιέλμου Β΄ κόμη του Ζολμς-Μπράουνφελς (1609-1676) και της πρώτης συζύγου του Ιωάννας Σίβυλλας κόμισσας του Ζπλμς-Χόενζολμς (1623-1651), κόρης του Φιλίππου Ράιναλντ Α΄ κόμη του Ζολμς-Χόενζολμς (1593-1636) και της συζύγου του Iσαβέλλας Φιλιππίνης του Βηντ-Ρούνκελ. Το 1652 ο πατέρας του νυμφεύτηκε για δεύτερη φορά, την Ερνεστίνη Σοφία κόμισσα του Χοχενλόε-Σίλινγκσφυρστ (1618-1701).

Ο Γουλιέλμος Μαυρίκιος διαδέχθηκε τον πατέρα του στο Γκράιφενσταϊν και το μισό Χούγκεν το 1678. Το 1693 διαδέχθηκε τον εξάδελφό του Ερρίκο του Ζολμς-Μπράουνφελς στο Μπράουνφελς και σε όλο το Χούγκεν, και μετακόμισε στο παλάτι Μπράουνφελς. Το 1699 έλαβε την κομητεία του Tέκλενμπουργκ και το 1706 την πώλησε στην Πρωσία.

Στις 23 Ιανουαρίου 1679 στο Μπίνγκενχαϊμ, νυμφεύτηκε τη Μαγδαληνή Σοφία πριγκίπισσα της Έσσης-Χόμπουργκ (24 Απριλίου 1660 - 22 Μαρτίου 1720), κόρη του Γουλιέλμου Χριστοφόρου λαντγκρλαβου της Έσσης-Χόμπουργκ και της Σοφίας Ελεονώρας της Έσσης. Απεβίωσε στις 9 Φεβρουαρίου 1720 στο Μπράουνφελς και τάφηκε εκεί.

## Οικογένεια
Νυμφεύτηκε τη Mαγδαληνή Σοφία της Έσσης-Χόμπουργκ και απέκτησαν δεκατρία παιδιά:
* Γουλιέλμος Φρηδερίκος (1680), απεβ. νήπιο.
* Κάρολος Λουδοβίκος (1681-1682), απεβ. 1 έτους.
* Γουλιέλμος Ερρίκος (1682-1700), απεβ. 18 ετών.
* Λεοπόλδος Κάρολος (1689-1690), απεβ. 1 έτους.
* Φρειδερίκος Γουλιέλμος (1696-1761), κόμης, το 1742 αναβιβάστηκε σε πρίγκιπα, του Ζολμς-Μπράουνφελς. Στις 15 Απριλίου 1719 νυμφεύτηκε 1η φορά, τη Μαγδαληνή Ερριέττα πριγκίπισσα του Nάσσαου-Βάιλμπουργκ (1691-1725), κόρη του Ιωάννη Ερνέστου κόμη του Νάσσαου-Βάιλμπουργκ. Στις 9 Μαρτίου 1726 νυμφεύτηκε 2η φορά, τη Σοφία Μαγδαληνή του Ζολμς-Λάουμπαχ (1701-1744), κόρη του Καρόλου Όθωνα του Ζολμς-Λάουμπαχ-Ούτφε & Τέκλενμπουργκ. Στις 30 Δεκεμβρίου 1745 νυμφεύτηκε για 3η φορά, με την Καρολίνα Αικατερίνη κόμισσα του Παλατινάτου-Μπίρκενφελντ (1699-1785), κόρη του Ιωάννη Καρόλου κόμη του Παλατινάτου-Μπίρκενφελντ-Γκέλνχαουζεν.
* Σοφία Σίβυλλα Βιλελμίνη (1684-1727).
* Μαρία Ερνεστίνα (1685), απεβ. νήπιο.
* Ελισάβετ Μαγδαληνή (1686), απεβ. νήπιο.
* Aλβερτίνα Αμαλία (1688-1689), απεβ. 1 έτους.
* Χριστίνα Καρλόττα (1690-1751), παντρεύτηκε στις 3 Οκτωβρίου 1722 τον Καζιμίρ Γουλιέλμο λάντγκραβο της Έσσης-Χόμπουργκ (1690-1726).
* κόρη (γενν. 1691).
* Mαγδαληνή Σίβυλλα (γενν. 1698).
* Δωροθέα Σοφία (1699-1733), παντρεύτηκε στις 3 Δεκεμβρίου 1730 τον Αλβέρτο Χριστόφορο μπουργκράβο του Ντόνα-Σλόμπιτεν-Λάιστεναου (1698-1752), αντισυνταγματάρχη.

## Παραπομπές


## Εξωτερικοί σύνδεσμοι
* 

Κατηγορία:Κόμητες της Γερμανίας
Κατηγορία:Οίκος του Ζολμς
Κριστοφόρο Νέγκρι

Ο **Κριστοφόρο Νέγκρι** (ιταλ. *Cristoforo Negri*, 1809-1896) ήταν Ιταλός γεωγράφος, οικονομολόγος, νομικός, συγγραφέας και διπλωμάτης.

Ο Νέγκρι γεννήθηκε στην Πάδοβα και δίδαξε Συνταγματικό Δίκαιο στο Πανεπιστήμιο της Πάδοβας. Ωστόσο, μετά τις αναστατώσεις του 1848 διέφυγε στο Πεδεμόντιο, τότε υπαγόμενο στο Βασίλειο της Σαρδηνίας. Εκεί διορίσθηκε στο προξενικό τμήμα του Υπουργείου Εξωτερικών από τον Βιντσέντσο Τζομπέρτι. Από το 1859 κατείχε διάφορες κρατικές θέσεις και στα πλαίσια αυτών επισκέφθηκε πολλές πόλεις στη Λεκάνη της Μεσογείου για να αναπτύξει τις πολιτικές και οικονομικές σχέσεις της Ιταλίας.

Το 1867 ο Νέγκρι ήταν ένας από τους ιδρυτές της Ιταλικής Γεωγραφικής Εταιρείας (*Società geografica italiana*), της οποίας διετέλεσε και ο πρώτος πρόεδρος, για τα τέσσερα πρώτα έτη της. Είναι χαρακτηριστική η τοποθέτησή του σχετικώς με την εξερευνητική αποστολή της κορβέτας «Μαγεντίας» (*Magenta*) το 1867 στον Ειρηνικό Ωκεανό, όταν σχολίασε ότι ήταν υπερβολικά φορτωμένη με όπλα και υπερβολικά «άδεια» από χάρτες, βιβλία και επιστημονικά όργανα για ένα αληθινά εξερευνητικό ταξίδι.

Ο Νέγκρι ήταν ο γενικός πρόξενος του Βασιλείου της Ιταλίας στο Αμβούργο το 1874-1875. Μετά τη συνταξιοδότησή του, συνέχισε να αντιπροσωπεύει τη χώρα του. Συμμετέσχε στο Γεωγραφικό Συνέδριο των Βρυξελλών, που διοργάνωσε το 1876 ο βασιλιάς Λεοπόλδος Β΄ του Βελγίου σχετικώς με την ίδρυση της Διεθνούς Αφρικανικής Ενώσεως. Επίσης ο Νέγκρι συμμετέσχε σε συνέδριο για την κατασκευή της Διώρυγας του Παναμά και στο Διάσκεψη του Βερολίνου (1884-1885), στην οποία μεγάλο μέρος της Αφρικής διαμοιράσθηκε ανάμεσα στις ευρωπαϊκές αποικιοκρατικές δυνάμεις.

Το 1880 ο Νέγκρι έγινε και πάλι πρόεδρος της Ιταλικής Γεωγραφικής Εταιρείας. Υπεστήριξε ένα σχέδιο του εξερευνητή Τζάκομο Μπόβε να περιπλεύσει την Ανταρκτική, αλλά το νεαρό ακόμα ιταλικό κράτος δεν μπόρεσε να εξασφαλίσει τα χρήματα για το κόστος. Το 1890 ο Νέγκρι έγινε γερουσιαστής. Απεβίωσε στη Φλωρεντία σε ηλικία 87 ετών.

## Εργογραφία
thumb|left|Το βιβλίο του Νέγκρι ''Idee elementari per una legge in materia di acque'' (1864)
* 
* Negri, Cristoforo: *Memorie storico-politiche dei Greci e dei Romani* (= «Ιστορικαί και πολιτικαί μνήμαι των Ελλήνων και των Ρωμαίων»), Τορίνο 1842
* 
* 
* 
* 
* 
* 
* 
* 
* 
* Negri, Cristoforo: *I passati viaggi antartici e l'ideata spedizione italiana: Riflessi*, Istituto de' Sordo-Muti, Γένοβα 1880
* 
* 
* 

## Παραπομπές


## Πηγές

* 
* 
*  (νεκρός σύνδεσμος)
* 

Κατηγορία:Ιταλοί γεωγράφοι
Κατηγορία:Ιταλοί νομικοί
Κατηγορία:Ιταλοί οικονομολόγοι
Κατηγορία:Ιταλοί συγγραφείς
Κατηγορία:Ιταλοί διπλωμάτες
Μπογκ Γουόκ

Το **Μπογκ Γουόκ** (αγγλ. *Bog Walk*) είναι μικρή πόλη στην «ενορία» (διοικητική υποδιαίρεση) Σαιντ Κάθριν της Τζαμάικα. Το 2009 ο πληθυσμός του Μπογκ Γουόκ ήταν 13.889 κάτοικοι το 2011 έναντι 14.144 κατοίκων το 1991. Βρίσκεται 19 χιλιόμετρα βόρεια-βορειοδυτικά από τη μεγάλη πόλη Σπάνις Τάουν.

Το 1898 άρχισε να κατασκευάζεται ένα μικρό υδροηλεκτρικό εργοστάσιο στο γειτονικό ποτάμι Ρίο Κόμπρε. Ο σταθμός αυτός, ισχύος 1.500 HP, ολοκληρώθηκε το επόμενο έτος και τροφοδοτούσε με ηλεκτρική ενέργεια το σύστημα τραμ της πρωτεύουσας της χώρας, του Κίνγκστον (μέχρι τότε τα βαγόνια του τραμ σύρονταν από ζευγάρια μουλαριών). Σε ένα δυστύχημα τον Ιούνιο του 1904, 33 εργάτες σκοτώθηκαν ενώ καθάριζαν τον τεράστιο σωλήνα που τροφοδοτούσε με νερό τον σταθμό. Ο σταθμός, ένας από τους πρώτους που κατασκευάσθηκαν σε ολόκληρο το Δυτικό Ημισφαίριο, έκλεισε τον Αύγουστο του 1966.

## Παραπομπές


Κατηγορία:Οικισμοί στην Τζαμάικα
Κατηγορία:Πόλεις της Τζαμάικας
Ναός Αγίων Αποστόλων Πέτρου και Παύλου (Μπρίστολ)

Ο **Ναός των Αγίων Αποστόλων Πέτρου και Παύλου**, στην οδό Lower Ashley Road στο Μπρίστολ, αποτελεί τον κύριο ναό της ελληνορθόδοξης κοινότητας της πόλης. 

Κτίστηκε τη δεκαετία του 1840 ως ναός αφιερωμένος στον Αγίου Σίμωνα, σε σχέδια των S.J. Hicks και S.B. Gabriel Διαθέτει κεντρικό κλίτος, ιερό, βόρειο πλευρικό κλίτος και παρεκκλήσι. Αρχικά το καμπαναριό είχε ύψος 37 μέτρα (121 πόδια), για λόγους ασφαλείας όμως χρειάστηκε να περιοριστεί.

Ο ναός αποτελεί μέρος της Ελληνικής Ορθόδοξης Αρχιεπισκοπής της Θυατεΐρας και της Μεγάλης Βρετανίας. Η ελληνική Ορθόδοξη κοινότητα στο Μπρίστολ μεγάλωσε τον 19ο αιώνα από ναυτικούς που έφταναν στο λιμάνι. Οι θρησκευτικές τελετές των πιστών κατά τη διάρκεια της δεκαετίες του 1950 και 1960 γινόντουσαν σε ναούς της  Αγγλικανικής εκκλησίας και ιδιαίτερα στο Ναό του Αγίου Σίμωνα. Τελικά το 1963 ο ναός του Αγίου Σίμωνα μετονομάστηκε σε ναό των Αγίων Αποστόλων Πέτρου και Παύλου και η Ελληνική Ορθόδοξη Εκκλησία το 1978 αγόρασε τον ναό.

Το άνω τμήμα της πέτρινης τοιχοποιίας του προαυλίου είναι χτισμένο με σκωρίες χαλκού, ένα υποπροϊόν κατά τη διαδικασία εξόρυξης - παραγωγής χαλκού, υλικό που ήταν ευρέως διαθέσιμο στο Μπρίστολ την εποχή που κτίστηκε ο ναός..

## Εξωτερικοί σύνδεσμοι
* Ελληνική Ορθόδοξη Εκκλησία Αγίου Πέτρου και Αγίου Παύλου στο Μπρίστολ 

## Παραπομπές


Κατηγορία:Εκκλησίες αφιερωμένες στον Άγιο Πέτρο
Κατηγορία:Εκκλησίες αφιερωμένες στον Άγιο Παύλο
Κατηγορία:Εκκλησίες στην Αγγλία
Κατηγορία:Ιερά Αρχιεπισκοπή Θυατείρων και Μεγάλης Βρετανίας
Κατηγορία:Ελληνορθόδοξες εκκλησίες
Προτομή του Νικόλαου Κοπέρνικου (Λοτζ)

Η **Προτομή του Νικόλαου Κοπέρνικου** () είναι προτομή του Πολωνού αστρονόμου Νικόλαου Κοπέρνικου μπροστά από το Νοσοκομείο «Νικόλαος Κοπέρνικος» του Λοτζ, στην Πολωνία.

Δημιουργός του γλυπτού είναι η Γιαντβίγκα Γιάνους. Η προτομή αποκαλύφθηκε το 2002.

## Παραπομπές


Νικολαου Κοπερνικου προτομη Λοτζ
Νικολαου Κοπερνικου προτομη Λοτζ
Νικολαου Κοπερνικου προτομη Λοτζ
Κατηγορία:Πολιτιστικές απεικονίσεις του Νικόλαου Κοπέρνικου